Platinum Bushvelder - WEN GROOT BY MEDHOF APTEEK - Headline News
BY MEDHOF APTEEK
Thabazimbi – Die wenner van Medhof Apteek se karkompetisie is op Woensdag, 17 September aangekondig. Danie Erasmus was die gelukkige wenner wat met een van 10 Fiat Pandas, geborg deur Alpha Pharm groep, weggery het.
Nie net was hy gelukkig genoeg om die voertuig te wen nie, maar kon hy ook ‘n liefdadigheidsorganisasie benoem wat ‘n R10,000 donasie ontvang het.
Abraham Kriel kinderhuis, te Modimolle is deur Danie benoem en gevolglik is die donasie aan hulle oorhandig.
Kotie Joubert, die senior kinderversorger by Abraham Kriel kinderhuis sê: “Hierdie bedrag beteken ongelooflik baie vir ons en die kinders.” Die donasie sal help om 170 kinders se magies vol te hou.
Danie van Nierkerk, bestuurder van Medhof Apteek, het ook gesê dat Abraham Kriel kinderhuis baie naby aan die gemeenskap van Thabazimbi se harte lê en dat hulle dankbaar is vir die geleentheid om ‘n bydrae te maak.
Dit is vir Medhof Apteek ‘n voorreg om terug te saai in die gemeenskap.
Van links: Danie Erasmus oorhandig die R10,000 donasie aan Kotie Joubert, die senior kinderversorger by Abraham Kriel kinderhuis.
Danie Erasmus in sy nuwe Fiat Panda.
Van links: Danie Erasmus ontvang die sleutels van sy splinternuwe Fiat Panda by Danie van Nierkerk, bestuurder van Medhof Apteek.
Breedt agt keer gesteek in plaasaanval
Roedtan – Ockie Breedt is op Donderdagmiddag 22 Maart net voor 18h00 beseer in ‘n plaasaanval net buite Roedtan op die Marble Hall pad.